        R O M Â N I A
JUDEŢUL HUNEDOARA 
   MUNICIPIUL  BRAD
      P R I M A R U L
 Nr. 53/11017/24.02.2026

R E F E R A T   D E   A P R O B A R  E
privind repartizarea locuinţei  nr. 43, etaj II din Blocul 105 G, situat în 
 municipiul Brad,  strada Adrian Păunescu, nr. 2,  judeţul Hunedoara 


[bookmark: _Hlk148615557]	Locuința nr. 43, etaj II din Blocul 105 G, situat în municipiul Brad, strada Adrian Păunescu, nr. 2,  judeţul Hunedoara  a fost deținută cu contract de închiriere de către Bălan Ioan. 
La data de 20.02.2026 a fost înregistrat decesul titularului contractului de închiriere, conform Certificatului de deces seria HDD, nr. 2515037.
	Prin adresa înregistrată la Primăria Municipiului Brad sub nr. 18211/24.02.2026, domnul Bălan Sergiu - Marian, în calitate de fiu al defunctului, a adus la cunoștință faptul că dorește predarea locuinței, anexând documente justificative privind achitarea la zi a utilităților și a chiriei aferente.
	Astfel, s-a procedat la întocmirea Procesului verbal de predare - primire nr. 18212 din 24.02.2026, locuința devenind vacantă și disponibilă pentru repartizare.
	Această locuința este compusă dintr-o cameră, un hol și o baie, având o suprafață totală de 11,00 mp.
	În contextul celor de mai sus am inițiat prezentul proiect de hotărâre prin care am propus repartizarea locuinţei nr. 43, etaj II din Blocul 105 G, situat în municipiul Brad, strada Adrian Păunescu, nr. 2, judeţul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Întrucât în evidențele Serviciului Administrarea Domeniului Public și Privat din cadrul aparatului de specialitate al Primarului Municipiului Brad există mai multe cereri depuse pentru repartizarea unei astfel de locuinţe, se impune analizarea solicitărilor de către Comisia socială din cadrul Consiliului Local al Municipiului Brad în vederea formulării unei propuneri de repartizare.
	În susţinerea propunerii mele invoc prevederile: art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare, ale art. 2 lit. a) din Legea nr. 114/1996 privind locuințele, republicată, cu modificările şi completările ulterioare, ale art. 26 și art. 27 din O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare, Hotărârea Guvernului nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome, ale art. 129 alin. (1), alin. (2) lit. c) și lit. d), alin. (6) lit. a), alin. (7) lit.  b) și lit. q) din O.U.G. nr. 57/2019 privind Codul administrativ, cu modificările și completările ulterioare, precum și ale Legea nr. 554/2004 a contenciosului administrativ, cu modificările și completările ulterioare.

